wickkiey/tamil-wikipedia-chunked huggingface dataset:
# பினாங்கு மாநிலத்தின் தமிழ்ப்பள்ளிகள்

மலேசியாவில் தமிழ்க்கல்வி தொடங்குவதற்கு மூலகாரணமாக அமைந்தது பினாங்கு மாநிலம் தான். 1800-ஆம் ஆண்டுகளின் தொடக்கக் காலத்தில் பினாங்குத் துறைமுகத்தில் வேலை செய்த தமிழர்களின் குழந்தைகளுக்காக ஒரு தமிழ் வகுப்பு தொடங்கப் பட்டது.  
1816-ஆம் ஆண்டு ரெவரெண்டு ஆர்.ஹட்சின்ஸ் *(Rev.R.Hutchings)* எனும் மத குருவால் பினாங்கு பிரி ஸ்கூல் *(Penang Free School)* எனும் ஆங்கிலப் பள்ளியில் ஒரு பிரிவாகத் தமிழ் வகுப்பு திறக்கப் பட்டது. மலேசியாவில் முதல் தமிழ் வகுப்பு. அதுவே மலேசிய நாட்டில் தமிழ்க்கல்வி தோன்றுவதற்கு அடிக்கல்லாக அமைந்த முதல் தமிழ் வகுப்பு.
# பினாங்கு மாநிலத்தின் தமிழ்ப்பள்ளிகள்

## பினாங்கு மாநிலத்தில் உள்ள தமிழ்ப்பள்ளிகளின் பட்டியல் (2020)

பினாங்கு மாநிலத்தில் 2020-ஆம் ஆண்டில், **29 தமிழ்ப் பள்ளிகள்** இருந்தன. **5,397 மாணவர்கள்** கல்வி பயின்றனர். **554 ஆசிரியர்கள்** பணிபுரிந்தனர். மலேசியக் கல்வியமைச்சு வெளியிட்ட புள்ளிவிவரங்கள்.  
| **மத்திய செபராங் பிறை மாவட்டம்** | 6 | 1,823 | 157 |  |
| --- | --- | --- | --- | --- |
| **வடகிழக்கு பினாங்கு தீவு மாவட்டம்** | 5 | 864 | 92 |  |
| **வட செபராங் பிறை மாவட்டம்** | 5 | 1,046 | 99 |  |
| **தென்மேற்கு பினாங்கு தீவு மாவட்டம்** | 2 | 201 | 28 |  |
| **தென் செபராங் பிறை மாவட்டம்** | 11 | 1,503 | 178 |  |
| **மொத்தம்** | **29** | **5,437** | **554** | } |
# பினாங்கு மாநிலத்தின் தமிழ்ப்பள்ளிகள்

## பினாங்கு மாநிலத்தில் உள்ள தமிழ்ப்பள்ளிகளின் பட்டியல் (2020)

### மத்திய செபராங் பிறை மாவட்டம்

| PBD0034 | பெர்மாத்தாங் திங்கி | SJK(T) Permatang Tinggi | **பெர்மாத்தாங் திங்கி தமிழ்ப்பள்ளி** | 14100 | சிம்பாங் அம்பாட் | 812 | 57 |  |
| --- | --- | --- | --- | --- | --- | --- | --- | --- |
| PBD0035 | ஜுரு | SJK(T) Ldg Juru | **ஜுரு தோட்டத் தமிழ்ப்பள்ளி** | 14100 | சிம்பாங் அம்பாட் | 116 | 10 |  |
| PBD0036 | புக்கிட் மெர்தாஜாம் | SJK(T) Bkt Mertajam | **புக்கிட் மெர்தாஜாம் தமிழ்ப்பள்ளி** | 14000 | புக்கிட் மெர்தாஜாம் | 327 | 30 |  |
| PBD0037 | அல்மா | SJK(T) Ldg Alma | **அல்மா தோட்டத் தமிழ்ப்பள்ளி** | 14000 | புக்கிட் மெர்தாஜாம் | 192 | 22 |  |
| PBD0038 | பிறை | SJK(T) Ladang Prye | **பிறை தோட்டத் தமிழ்ப்பள்ளி** | 13700 | பிறை | 134 | 17 |  |
| PBD2080 | பிறை | SJK(T) Perai | **பிறை தமிழ்ப்பள்ளி** | 13600 | பிறை | 214 | 21 | } |
# பினாங்கு மாநிலத்தின் தமிழ்ப்பள்ளிகள்

## பினாங்கு மாநிலத்தில் உள்ள தமிழ்ப்பள்ளிகளின் பட்டியல் (2020)

### வடகிழக்கு பினாங்குத் தீவு மாவட்டம்

| PBD1082 | ஜாலான் கெபூன் பூங்ஙா | SJK(T) Azad | **ஆசாத் தமிழ்ப்பள்ளி** | 10350 | ஜார்ஜ் டவுன் | 81 | 13 |  |
| --- | --- | --- | --- | --- | --- | --- | --- | --- |
| PBD1084 | கம்போங் பாரு | SJK(T) Rajaji | **ராஜாஜி தமிழ்ப்பள்ளி** | 11400 | ஆயர் ஈத்தாம் | 76 | 11 |  |
| PBD1085 | ஜாலான் ஸ்காட்லாண்ட் | SJK(T) Ramakrishna | **ராமகிருஷ்ணா தமிழ்ப்பள்ளி** | 10450 | ஜார்ஜ் டவுன் | 288 | 25 |  |
| PBD1086 | ஜாலான் சுங்கை | SJK(T) Jalan Sungai | **ஜாலான் சுங்கை தமிழ்ப்பள்ளி** | 10150 | ஜார்ஜ் டவுன் | 111 | 19 |  |
| PBD1088 | குளுகோர் | SJK(T) Subramaniya Barathee | **சுப்பிரமணிய பாரதி தமிழ்ப்பள்ளி** | 11700 | குளுகோர் | 273 | 24 | } |
# பினாங்கு மாநிலத்தின் தமிழ்ப்பள்ளிகள்

## பினாங்கு மாநிலத்தில் உள்ள தமிழ்ப்பள்ளிகளின் பட்டியல் (2020)

### வட செபராங் பிறை மாவட்டம்

| PBD2048 | தாசேக் குளுகோர் | SJK(T) Ldg Malakoff | **மலாக்கோப் தோட்டத் தமிழ்ப்பள்ளி** | 13300 | தாசேக் குளுகோர் | 91 | 11 |  |
| --- | --- | --- | --- | --- | --- | --- | --- | --- |
| PBD2049 | கம்போங் பெசார் | SJK(T) Ldg Mayfield | **மேபீல்டு தோட்டத் தமிழ்ப்பள்ளி** | 13300 | தாசேக் குளுகோர் | 88 | 15 |  |
| PBD2050 | கெப்பாலா பெத்தாஸ் | SJK(T) Palaniandy | **பழனியாண்டி தமிழ்ப்பள்ளி** | 13200 | கெப்பாலா பெத்தாஸ் | 145 | 18 |  |
| PBD2076 | மாக் மண்டின் | SJK(T) Mak Mandin | **மாக் மண்டின் தமிழ்ப்பள்ளி** | 13400 | பட்டர்வொர்த் | 720 | 55 | } |
# பினாங்கு மாநிலத்தின் தமிழ்ப்பள்ளிகள்

## பினாங்கு மாநிலத்தில் உள்ள தமிழ்ப்பள்ளிகளின் பட்டியல் (2020)

### தென்மேற்கு பினாங்குத் தீவு மாவட்டம்

| PBD3031 | பாயான் லெப்பாஸ் | SJK(T) Bayan Lepas | **பாயான் லெப்பாஸ் தமிழ்ப்பள்ளி** | 11900 | பாயான் லெப்பாஸ் | 89 | 14 |  |
| --- | --- | --- | --- | --- | --- | --- | --- | --- |
| PBD3032 | சுங்கை ஆரா | SJK(T) Sungai Ara | **சுங்கை ஆரா தமிழ்ப்பள்ளி** | 11900 | பாயான் லெப்பாஸ் | 111 | 14 | } |
# பினாங்கு மாநிலத்தின் தமிழ்ப்பள்ளிகள்

## பினாங்கு மாநிலத்தில் உள்ள தமிழ்ப்பள்ளிகளின் பட்டியல் (2020)

### தென் செபராங் பிறை மாவட்டம்

| PBD4022 | பத்து காவான் தோட்டம் | SJK(T) Ladang Batu Kawan | **பத்து காவான் தோட்டத் தமிழ்ப்பள்ளி** | 14110 | சிம்பாங் அம்பாட் | 116 | 13 |  |
| --- | --- | --- | --- | --- | --- | --- | --- | --- |
| PBD4023 | பைராம் தோட்டம் | SJK(T) Ldg Byram | **பைராம் தோட்டத் தமிழ்ப்பள்ளி** | 14300 | நிபோங் திபால் | 26 | 8 |  |
| PBD4024 | நிபோங் திபால் | SJK(T) Nibong Tebal | **நிபோங் திபால் தமிழ்ப்பள்ளி** | 14300 | நிபோங் திபால் | 302 | 28 |  |
| PBD4025 | சங்காட் தோட்டம் | SJK(T) Ldg Changkat | **சங்காட் தோட்டத் தமிழ்ப்பள்ளி** | 14300 | நிபோங் திபால் | 41 | 10 |  |
| PBD4026 | சுங்கை ஜாவி | SJK(T) Ladang Jawi | **சுங்கை ஜாவி தோட்டத் தமிழ்ப்பள்ளி** | 14200 | சுங்கை பாக்காப் | 162 | 22 |  |
| PBD4028 | புக்கிட் பஞ்சூர் | SJK(T) Ldg Krian | **கிரியான் தோட்டத் தமிழ்ப்பள்ளி** | 14300 | நிபோங் திபால் | 241 | 23 |  |
| PBD4029 | சுங்கை பாக்காப் | SJK(T) Ldg Sempah | **செம்பா தோட்டத் தமிழ்ப்பள்ளி** | 14200 | சுங்கை ஜாவி | 82 | 10 |  |
| PBD4030 | சிம்பாங் அம்பாட் | SJK(T) Tasek Permai | **தாசேக் பெர்மாய் தமிழ்ப்பள்ளி**
<small>(தொலை நோக்குப் பள்ளி)</small> | 14120 | சிம்பாங் அம்பாட் | 184 | 22 |  |
| PBD4031 | டிரான்ஸ் கிரியான் தோட்டம் | SJK(T) Ldg Transkrian | **டிரான்ஸ் கிரியான் தோட்டத் தமிழ்ப்பள்ளி** | 14300 | நிபோங் திபால் | 65 | 10 |  |
| PBD4032 | சுங்கை பாக்காப் | SJK(T) Ladang Valdor | **வால்டோர் தோட்டத் தமிழ்ப்பள்ளி** | 14200 | சுங்கை பாக்காப் | 189 | 17 |  |
| PBD4034 | சுங்கை பாக்காப் | SJK(T) Sungai Bakap | **சுங்கை பாக்காப் தமிழ்ப்பள்ளி** | 14200 | சுங்கை ஜாவி | 121 | 15 | } |
# ஈனாத்து புனைவுப் பாலம்

**ஈனாத்து புனைவுப் பாலம்** (*Enathu Bailey bridge*) இந்தியாவின் கேரள மாநிலத்தில் இந்திய இராணுவத்தால் கட்டப்பட்ட ஒரு முன்புனைவு பாலமாகும். புனைவுப் பாலம் என்பது ஒரு வகையான சிறிய முன்னாதாகவே தூலத்தால் புனையப்பட்ட பாலமாகும். கேரளாவின் பத்தனம்திட்டாவின் அடூர் தாலுக்காவிலுள்ள ஈனாத்து கிராமத்தில் கல்லாடா நதி வழியாக இப்பாலம் கட்டப்பட்டது. இப்பாலம் ஈனாத்து கிராமத்தை கொட்டாரக்கரை நகரத்துடன் இணைக்கிறது. பழுதடைந்திருந்த ஈனாத்து பாலத்தை செப்பனிட அதிக காலாம் பிடிக்கும் என்பதால் இத்தற்காலிக புனைவுப் பாலம் கட்டப்பட்டது. 54.50 மீட்டர் நீளமும் 3.5 மீட்டர் அகலமும் கொண்ட கொண்ட ஈனாத்து புனைவுப் பாலம் 2017 ஆம் ஆண்டு ஏப்ரல் மாதம் 10 ஆம் தேதி முதல் பொதுதுமக்களுக்காக
திறக்கப்பட்டது.  
2017 ஆம் ஆண்டு ஈனாத்து பாலத்தின் பராமரிப்பு பணிகள் முடிவடைந்த காரணத்தால் இந்திய இராணுவம் தற்காலிகமான புனைவுப் பாலத்தை இடித்து அகற்றியது.
# சோலோஸ் (தொடர்)

**சோலோஸ்** என்பது **டேவிட் வீல்** என்பவரின் உருவாக்கத்தில் மே 21 2021 அன்று அமேசான் பிரைம் வீடியோவில் வெளியான ஏழு பாகங்களைக் கொண்ட நாடகத் தொடர் தொகுப்பாகும்.
# சோலோஸ் (தொடர்)

## கதைக்கரு

தொழில்நுட்பத்தினால் விளையும் தனிமையில் இத்தொகுப்பின் ஒவ்வொரு பாகத்திலும் வரும் கதாபாத்திரங்கள் தங்களை ஆழ அறிகின்ற வகையிலான கதைகளைக் கொண்டுள்ளது சோலோஸ்.
# சோலோஸ் (தொடர்)

## பகுதிகள்

- **லியா** என்பது இந்தத் தொகுப்பின் முதல் பகுதி ஆகும். இந்த பகுதியை சேக் பிராஃப் இயக்க டேவிட் வீல் எழுதி இருந்தார். காலப் பயணத்தை சாத்தியமாக்கும் லியா என்கிற கதாப்பாத்திரம் தன் வழியில் தானே நிற்பதை அறிவதாக இக்கதை அமைந்துள்ளது.  
- **டாம்** என்பது இந்தத் தொகுப்பின் இரண்டாம் பகுதி ஆகும். டேவிட் வீல் இந்தப் பகுதியை எழுதி இயக்கியிருந்தார். டாம் என்கிற கதாப்பாத்திரம் தன் வாழ்நாள் முடிவில் தன்னைப் போன்ற ஒரு இயந்திரத்தை உருவாக்கி அதைத் தன்னைப் போலிருக்க பயிற்றுவிப்பதன் வேளையில் வாழ்வின் அருமையை அறியும் வகையில் இந்த கதை அமைந்துள்ளது.  
- **பெக்** என்பது இந்த தொகுப்பின் மூன்றாம் பகுதி ஆகும். இந்தப் பகுதியை டேவிட் வீல் எழுத சாம் ஜான்சன் இயக்கி இருந்தார். பெக் என்கிற வயதான பெண்மணி தன் விண்வெளி பயணத்தில் செயற்கை நுண்ணறிவிடம் தன் வாழ்க்கை பயணத்தை பகிர்கிற பாங்கில் அமைந்துள்ளது கதை.
# சோலோஸ் (தொடர்)

## நடிப்பு

- **ஸ்ட்டூவார்ட்** என்கிற கதாபாத்திரத்தில் நடித்திருந்தார் மார்கன் பிறீமன்.
- **லியா** என்கிற கதாபாத்திரத்தில் நடித்திருந்தார் ஆன் ஹாத்வே.
- **டாம்** என்கிற கதாபாத்திரத்தில் நடித்திருந்தார் அந்தோணி மேக்கி.
- **பெக்** என்கிற கதாபாத்திரத்தில் நடித்திருந்தார் **ஹெலன் மிரன்.**
# வல்லரசாக இந்தியா

இந்தியா உலகின் வல்லரசுகளில் ஒன்றாகக் கருதப்படுகிறது. இந்த சாத்தியக்கூறுகள் பல குறிகாட்டிகளால் கூறப்படுகின்றன, முதன்மையானது அதன் மக்கள்தொகை போக்குகள் மற்றும் வேகமாக விரிவடைந்துவரும் பொருளாதாரம் மற்றும் இராணுவம். 2015 ஆம் ஆண்டில், இந்தியா 5% மதிப்பிடப்பட்ட மொத்த உள்நாட்டு உற்பத்தியில் (மத்திய ஆண்டு விதிமுறைகள்) உலகின் மிக வேகமாக வளர்ந்து வரும் பொருளாதாரமாக மாறியது. ஒரு வல்லரசாகக் கருதப்படுவதற்கு முன்னர் நாடு பல பொருளாதார, சமூக மற்றும் அரசியல் பிரச்சினைகளை வெல்ல வேண்டும். அமெரிக்கா, சீனா மற்றும் முன்னாள் சோவியத் யூனியனுடன் ஒப்பிடும்போது இது சர்வதேச அரங்கிலும் செல்வாக்கு செலுத்த வேண்டும்.
# முழுவெண் மதிப்பு பல்லுறுப்புக்கோவை

கணிதத்தில் **முழுவெண் மதிப்பு பல்லுறுப்புக்கோவை** (*integer-valued polynomial* அல்லது *numerical polynomial*) <math>P(t)</math> என்பது, *n* இன் ஒவ்வொரு முழு எண் மதிப்பிற்கும் <math>P(n)</math> இன் மதிப்பும் ஒரு முழு எண்ணாக இருக்குமாறுள்ள ஒரு பல்லுறுப்புக்கோவையாகும் முழுவெண் கெழுக்களையுடைய ஒவ்வொரு பல்லுறுப்புக்கோவையும் முழுவெண் மதிப்பு பல்லுறுப்புக்கோவையாக இருக்கும். ஆனால் இதன் மறுதலை உண்மையில்லை. அதாவது முழுவெண் மதிப்பு பல்லுறுப்புக்கோவைகள் அனைத்தும் முழுவெண் கெழுக்களைக் கொண்டிருக்காது. எடுத்துக்காட்டாக:  
:<math> \frac{1}{2} t^2 + \frac{1}{2} t=\frac{1}{2}t(t+1)</math>  
*t* முழுவெண்ணாக இருக்கும்போதெல்லாம் *t* , <math>t + 1</math> இரண்டும் அடுத்தடுத்த முழுவெண்கள் என்பதால் இரண்டிலொன்று இரட்டையெண்ணாக இருக்கும். எனவே <math> \frac{1}{2}t(t+1)</math> இன் மதிப்பு முழுவெண்ணாக இருக்கும். அதாவது எடுத்துக்காட்டுக் கோவை முழுவெண்மதிப்பு பல்லுறுப்புக்கோவை. ஆனால் அதன் கெழுக்கள் முழுவெண்களாக இல்லாமல் விகிதமுறு எண்களாக உள்ளன. (இப்பல்லுறுப்புக்கோவையின் மதிப்பாக அமையும் முழுவெண்கள் முக்கோண எண்களாக இருக்கும்.)  
இயற்கணிதத்திலும் இயற்கணித இடவியலிலும் முழுவெண் மதிப்பு பல்லுறுப்புக்கோவைகள் இடம்பெறுகின்றன.  
முழுவெண் மதிப்பு பல்லுறுப்புக்கோவைகளின் வகைப்பாடானது ஹங்கேரியக் கணிதவியலாளர் ஜார்ஜ் போல்யாவால் முழுவதுமாக விளக்கப்பட்டுள்ளது. விகிதமுறு எண் கெழுக்களைக் கொண்ட பல்லுறுப்புக்கோவை வளையத்தின் (<math>\Q[t]</math>) உள்வளையமாக அமையும் முழுவெண் மதிப்பு பல்லுறுப்புக்கோவைகள் ஒரு கட்டற்ற ஏபலின் குலமாகும். இதன் அடுக்களமாக அமையும் பல்லுறுப்புக்கோவைகள்:  
:<math>P_k(t) = t(t-1)\cdots (t-k+1)/k! ,</math> <math>k = 0,1,2, \dots</math> (ஈருறுப்புக் குணகங்கள்).  
அதாவது எந்தவொரு முழுவெண் மதிப்புடைய பல்லுறுக்கோவையையும் ஈருறுப்புக்கெழுக்களின் முழுவெண் நேரியல் சேர்வாக எழுதலாம்.  
எடுத்துக்காட்டு:
:3*t*(3*t*&nbsp;+&nbsp;1)/2 = <math>9\tbinom{t}{2} + 6 \tbinom{t}{1} + 0\tbinom{t}{0}.</math>
# இரெ. இளம்வழுதி

**இரெ. இளம்வழுதி** (*Ere. Elamvazhuthi*) (பிறப்பு: 5 செப்டம்பர் 1925) என்பவர் தமிழ்நாடு சட்டமன்ற முன்னாள் உறுப்பினர் ஆவார்.
# இரெ. இளம்வழுதி

## தொடக்க வாழ்க்கை

கடலூருக்கு அருகிலுள்ள சங்கிலிகுப்பம் என்ற சிற்றூரில் இரெங்கசாமி மற்றும் செளந்தரம் இணையரின் மகனாகப் பிறந்தார்.
# இரெ. இளம்வழுதி

## கல்வி

இவர் தனது பள்ளிப்படிப்பை கடலூர் செயின்ட் ஜோசப் கல்லூரியில் (ஒரு பள்ளிக்கூடம் என்றாலும், கல்லூரி என்று அழைக்கப்பட்டது) கற்றார். சிதம்பரம் அண்ணாமலைப் பல்கலைக்கழகத்தில் இளங்கலை, முதுகலைப் பட்டங்களைப் பெற்றார். சென்னை சட்டக் கல்லூரியில் சட்டம் பயின்றார்.
# இரெ. இளம்வழுதி

## தொழில்

தமிழ், ஆங்கில மொழிகளில் புகழ்பெற்ற வழக்கறிஞராகவும் சிறந்த பேச்சாளராகவும் இருந்தார்.
# இரெ. இளம்வழுதி

## அரசியல்

இளம்வழுதி 1967 முதல் 1970 வரை கடலூர் சட்டமன்றத் தொகுதி உறுப்பினராக திராவிட முன்னேற்றக் கழகம் சார்பில் பணியாற்றினார். பெரியார் ஈ.வி.ராமசாமி மற்றும் கா. நா. அண்ணாதுரை ஆகியோருடன் நெருக்கமாக இருந்தார். திராவிடக் கொள்கையில் கொண்டிருந்த இடைவிடாத நம்பிக்கையும் ஆதரவும் காரணமாகத் தனது பெற்றோர் வைத்த தண்டபாணி என்ற பெயரினை இளம்வழுதி என மாற்றிக்கொண்டார்.
# இரெ. இளம்வழுதி

## தனி வாழ்க்கை

இவர் விசாலாட்சியை மணந்தார். விசாலாட்சி ஒரு விபத்தில் மரணமடைந்ததையடுத்து அன்னபூரணி என்பவரை மணந்தார்.  
தமிழ்ப் பற்றின் காரணமாக தன் குழந்தைகளுக்கு மேகலா, புகழேந்தி, உதயராணி, கலையரசி, மாலதி மற்றும் பன்னீர் செல்வம் என தனித் தமிழில் பெயரிட்டார்.  
இவர்களுள் மேகலாவின் மகன் வெற்றிமாறன், தமிழ்த் திரைப்பட இயக்குநர் ஆவார்.
# இரெ. இளம்வழுதி

## மறைவு

இளம்வழுதி 22 அக்டோபர் 1970 அன்று மாரடைப்பால் காலமானார்.
# விக்கிப்பீடியா:Statistics/weekly/30-May-2021
# கல்யாண் (நடன அமைப்பாளர்)

**கல்யாண்** என்பவர் ஓர் இந்திய நடன இயக்குநர் ஆவார். இவர் முதன்மையாக தமிழ், தெலுங்கு படங்களில் பணியாற்றுகிறார். மேலும் இந்தி, மலையாளம், கன்னட படங்களிலும் பணியாற்றியுள்ளார். . நடனக் கலைஞராகவும் நடிகராகவும் தனது வாழ்க்கையைத் தொடங்கிய பின்னர், பிரபல நடன இயக்குநராக இருநூறுக்கும் மேற்பட்ட படங்களில் பாடல்களுக்கு நடனங்களை அமைத்துள்ளார். பிரபல தொலைக்காட்சி நடன நிகழ்ச்சிகளான ஜோடி நம்பர் ஒன் மற்றும் விஜய் தொலைக்காட்சியின் கிங்ஸ் ஆஃப் டான்ஸ் ஆகியவற்றிலும் இவர் நடுவராக இருந்துள்ளார்.
# கல்யாண் (நடன அமைப்பாளர்)

## தொழில்

கல்யாண் தனது பெரிய அத்தை புலியூர் சரோஜாவுடன் இணைந்து நடனக் கலைஞராக திரைப்படத் துறையில் தனது வாழ்க்கையைத் தொடங்கினார். *பேர் சொல்லும் பிள்ளை* (1987) திரைப்படத்தில் நடனக் கலைஞராக அறிமுகமான இவர், பின்னர் 1980 களின் பல பிரபலமான தமிழ் படங்களில் அவருடன் உதவி நடன இயக்குநராகப் பணியாற்றினார். கல்லூரி நாடகத் திரைப்படமான *கல்லூரி வாசல்* (1996) படத்தில் அஜித் குமார், பிரசாந்த், பூஜா பட் ஆகியோருக்கு எதிர்மறையாக நடித்தார். எஸ். ஏ. சந்திரசேகரின் *மாண்புமிகு மாணவன்* (1996) திரைப்படத்தில் நடிகர் விஜயின் பாத்திரத்துக்கு எதிரியாக நடித்தார், 1996 முதல் சின்னி பிரகாஷ், தாரா, தருண், புலியூர் சரோஜா போன்ற பல்வேறு நடனக் கலைஞர்களிடம் உதவியாளராகப் பணியாற்றினார். ஒரு முக்கிய நடன இயக்குநராக பணியாற்றிய முதல் தமிழ்த் திரைப்படம் *உயிரோடு உயிராக* (1999) ஆகும், மேலும் இவர் *தீனா* (2001) படத்தில் பணிபுரிந்ததைத் தொடர்ந்து தொழிலில் ஒரு முன்னேற்றத்தைக் கண்டார். மேலும் கல்யாண் *கற்றது களவு* (2010) கண்ணுல காச காட்டப்பா *(2016) போன்ற* படங்களில் நடித்ததுடன் இணை தயாரிப்பாளர்களாக இருந்தார். பிரபலமான ரியாலிட்டி தொலைக்காட்சி நடன நிகழ்ச்சிகளான ஜோடி நம்பர் ஒன் மற்றும் விஜய் டிவியின் கிங்ஸ் ஆஃப் டான்ஸ் ஆகியவற்றில் கல்யாண் நடுவராக இருந்துள்ளார்.
# கல்யாண் (நடன அமைப்பாளர்)

## திரைப்படவியல்

### நடிகர்

| 1996 | *கல்லூரி வாசல்* | மில்டன் |  |
| --- | --- | --- | --- |
| 1996 | *மாண்புமிகு மாணவன்* | மதன் |  |
| 2001 | *சிட்டிசன்* | காவல் ஆய்வாளர் |  |
| 2010 | *கற்றது களவு* | ஸ்டான்லி தேவசகாயம் |  |
| 2010 | *வ* | சொக்கதங்கம் |  |
| 2016 | *கண்ணுல காசா காட்டப்பா* |  |  |
| 2018 | *கூட்டாளி* | காவல் ஆய்வாளர் |  |
| 2019 | *வா டீல்* | படப்பிடிப்பு | } |
# கல்யாண் (நடன அமைப்பாளர்)

## திரைப்படவியல்

### நடனக்கலைஞராக

| 1992 | *தாய் மொழி* | "சிங்கர மானே" |  |
| --- | --- | --- | --- |
| 1995 | *பாட்ஷா* | "நான் ஆட்டோகாரன்" |  |
| 1995 | *அசுரன்* | "வதிக்குச்சு பத்திகுச்சு" |  |
| 1996 | *தயகம்* | "ரங்கீலா" |  |
| 1998 | *மூவேந்தர்* | "சேரா என்ன" |  |
| 1998 | *சொல்லாமலே* | "ராதிரிடா ரவுண்டடிடா" |  |
| 1999 | *எதிரும் புதிரும்* | "கட்டு பசங்க" |  |
| 1999 | *சிவன்* | "ருக்குதான் ருக்குத்தான்" |  |
| 2000 | *அசாகர்சாமி* | "ஆரஞ்சு கலர்" |  |
| 2004 | *7ஜி ரெயின்போ காலனி* | "ஜனவரி மாதம்" |  |
| 2004 | *எம். குமரன் சன் ஆஃப் மகாலட்சுமி* | "தமிழ் நாட்டு மன்னவா" |  |
| 2007 | *சென்னை 600028* | "சரோஜா சாமன் நிகாலோ" |  |
| 2016 | *சென்னை 600028 II* | "சொப்பனசுந்தரி" | } |
# கல்யாண் (நடன அமைப்பாளர்)

## திரைப்படவியல்

### நடன இயக்குநர்

- 1997 *உயிரோடு உயிராக*
- 2001 *தீனா (திரைப்படம்)*
- 2002 *தில்*
- 2002 *துள்ளுவதோ இளமை*
- 2002 *வில்லன்*
- 2003 *தூள் (திரைப்படம்)*
- 2003 *காதல் கொண்டேன்*
- 2003 *சாமி (திரைப்படம்)*
- 2003 *எனக்கு 20 உனக்கு 18*
- 2003 *ஆஞ்சநேயா*
- 2003 *ஒற்றன் (திரைப்படம்)*
- 2004 *கில்லி (திரைப்படம்)*
- 2004 *வசூல்ராஜா எம்.பி.பி.எஸ்*
- 2004 *அரசாட்சி (திரைப்படம்)*
- 2004 *7ஜி ரெயின்போ காலனி*
- 2004 *அட்டகாசம்*
- 2005 *சுக்ரன்*
- 2005 *ஆறு*
- 2005 *அந்நியன் (திரைப்படம்)*
- 2005 *கஜினி*
- 2006 *பரமசிவன் (திரைப்படம்)*
- 2006 *பட்டியல் (திரைப்படம்)*
- 2006 *புதுப்பேட்டை (திரைப்படம்)*
- 2007 *ஆழ்வார் (திரைப்படம்)*
- 2007 *சென்னை 600028*
- 2007 *மலைக்கோட்டை*
- 2007 *கிரீடம்*
- 2007 *பொல்லாதவன்*
- 2007 *பில்லா*
- 2008 *குருவி (திரைப்படம்)*
- 2008 *யாரடி நீ மோகினி (திரைப்படம்)*
- 2008 *சரோஜா*
- 2009 *சர்வம் (திரைப்படம்)*
- 2010 *ஆயிரத்தில் ஒருவன்*
- 2010 *கோவா*
- 2010 *தமிழ் படம் (திரைப்படம்)*
- 2010 *உத்தம புத்திரன்*
- 2010 *வ குவாட்டர் கட்டிங்*
- 2011 *சிறுத்தை (திரைப்படம்)*
- 2011 *மாப்பிள்ளை*
- 2011 *மங்காத்தா (திரைப்படம்)*
- 2011 *மயக்கம் என்ன*
- 2012 *3*
- 2013 *பிரியாணி*
- 2013 *இரண்டாம் உலகம் (திரைப்படம்)*
- 2015 *மாசு என்கிற மாசிலாமணி*
- 2015 *வேதாளம் (திரைப்படம்)*
- 2016 *சென்னை 600028 II*
- 2016 *கண்ணுல காச காட்டப்பா*
- 2017 *விவேகம் (திரைப்படம்)*
- 2018 *தமிழ் படம் 2*
- 2019 *விசுவாசம் (திரைப்படம்)*
- 2019 *ஆர். கே. நகர்*
- 2019 *என். ஜி. கே*
- 2019 *நேர்கொண்ட பார்வை*
# கோ. ஐயப்பன்

**கோ. ஐயப்பன்** (G. Iyappan) என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினர் ஆவார். இவர் கடலூர் மாவட்டத்தைச் சேர்ந்தவர். தேர்தல் ஆணையத்தில் தாக்கல் செய்யப்பட்ட தேர்தல் பிரமாணப் பத்திரத்தின்படி இவரது தொழில் வீட்டு மனை விற்பனை மற்றும் விவசாயம் ஆகும். முதுகலைப் பட்டம் பெற்றுள்ள ஐயப்பனின் தற்போதைய வயது 63. இவர் 2006 மற்றும் 2021ஆம் ஆண்டுகளில் கடலூர் சட்ட மன்றத் தொகுதியிலிருந்து திராவிட முன்னேற்றக் கழகம் சார்பில் போட்டியிட்டு வெற்றிபெற்று தமிழகச் சட்டமன்றத்திற்கு உறுப்பினராகத் தேர்ந்தெடுக்கப்பட்டுள்ளார். 2022 மார்ச் 6 அன்று திமுகவில் இருந்து தற்காலிகமாக அடிப்படை உறுப்பினர் பதவியில் இருந்து நீக்கப்பட்டார்.
# 2010 மும்பை எண்ணெய் கசிவு

**2010 மும்பை எண்ணெய் கசிவு** (*2010 Mumbai oil spill*) பனாமா நாட்டைச் சேர்ந்த இரண்டு சரக்குக் கப்பல்கள் ஒன்றோடு ஒன்று மோதிக்கொண்டதால் ஏற்பட்டது. 2010 ஆம் ஆண்டு ஆகத்து மாதம் 7 ஆம் தேதி சனிக்கிழமை காலை 9.50 மணியளவில் தெற்கு மும்பையின் நவ சேவா துறைமுகத்திலிருந்து வெளியே சென்றுகொண்டிருந்த எம்.வி. எம்.எசு.சி சித்ரா என்ற கப்பலும், துறைமுகத்தை நோக்கி வந்து கொண்டிருந்த எம்.வி. கலீசியா 3 என்ற சரக்குக் கப்பலும் மும்பைக்கு அருகில் 5 கிலோ மீட்டர் தொலைவில் ஒன்றுடன் ஒன்று மோதி இந்த விபத்து நிகழ்ந்தது. எம்.வி. எம்.எசு.சி சித்ரா என்ற கப்பல் சேதமடைந்து எண்ணெய் கசிவு ஏற்பட்டது. கப்பல் ஒரு பக்கமாக சாய்ந்து விட்ட காரணத்தால் கப்பலில் இருந்த 1219 சரக்குப் பெட்டகங்களில் கிட்டத்தட்ட 300 எண்ணிக்கைக்கும் மேற்பட்ட பெட்டகங்கள் கடலில் மூழ்கிவிட்டன. கப்பல் ஊழியர்கள் பத்திரமாக மீட்கப்பட்டனர். 2010 ஆண்டு சூலை மாதம் 18 அன்று கலீசியா 3 கப்பல் வேறொரு விபத்தில் சிக்கியதாகவும் அறியப்படுகிறது.
# சின்னாரி பாப்பலு

***சின்னாரி பாப்பலு*** ( *Chinnari Papalu* ) என்பது 1968 ஆம் ஆண்டு இந்திய தெலுங்கு மொழி நாடகத் திரைப்படமாகும், வீரமாச்சனேனி சரோஜினி தயாரித்து எழுதிய இதை சாவித்திரி இயக்கியிருந்தார். இப்படத்தில் ஜமுனா, ஜக்கையா, சௌகார் ஜானகி ஆகியோர் முக்கிய கதாபாத்திரங்களில் நடித்திருந்தனர். ஒரு பழங்குடி பெண்ணை காதலிக்கும் ஒரு பணக்காரனின் கதையையும், அவர்கள் பிரிந்து செல்லும் போது இந்த ஜோடி வாழ்க்கையில் சவால்களை எவ்வாறு எதிர்கொள்கிறது என்பதையும் படம் சொல்கிறது.  
*சின்னாரி பாப்பலு* ஸ்ரீ மாதா பிக்சர்ஸ்ஸின் முதல் படமாகும். இப்படத்தை நடிகை சாவித்திரி இயக்கியிருந்தார். படக்குழுவினர் பெரும்பாலும் பெண்களாகவே இருந்தனர். இயக்குநர் சாவித்திரி, தயாரிப்பாளர்-எழுத்தாளர் சரோஜினி, இசை இயக்குநர் பி. லீலா, கலை இயக்குநர் மோகனா மற்றும் நடன நடன இயக்குநர் ராஜசுலோசனா. ஆனால் ஒளிப்பதிவாளர்கள் சிங் , சேகர் ஆகியோரும், கதை ஆசிரியர் எம்.எஸ்.என் மூர்த்தி ஆகியோரும் விதிவிலக்குகள்.  
இத்திரைப்படம் 1968 ஜூன் 21 அன்று வெளியிடப்பட்டது. வணிக ரீதியாக தோல்வியுற்ற போதிலும், விமர்சன ரீதியான பாராட்டுகளைப் பெற்றது. மேலும், இரண்டாவது சிறந்த திரைப்படத்திற்கான நந்தி விருதையும் வென்றது. இதை சாவித்திரி தமிழில் குழந்தை உள்ளம் (1969) என்ற பெயரில் மறு ஆக்கம் செய்தார்.
# சின்னாரி பாப்பலு

## கதை

மகேஷ் என்ற செல்வந்தர் ஒரு காட்டுக்குள் செல்கிறார். அங்கு, கரிகா என்ற பழங்குடிப் பெண்ணைச் சந்தித்து அவளால் கவரப்படுகிறார். தன் தாய் நோய்வாய் பட்டிருப்பதை அறிந்ததும், காட்டை விட்டு வெளியேறுகிறார். ஆனால் திரும்பி வந்ததும் கரிகாவை திருமணம் செய்து கொள்வதாக உறுதியளிக்கிறார். ஆனால் அவரது தாயார் பார்வதி என்ற பெண்ணை திருமணம் செவ்விக்க முடிவு செய்கிறார். பிறகு மகேஷ் தன் தாயிடம் கரிகாவுக்கு தான் அளித்த வாக்குறுதியைப் பற்றி கூறுகிறார். அதன்பிறகு காட்டிற்குச் சென்று பார்த்தால், முழு கிராமமும் வெள்ளத்தில் அடித்துச் செல்லப்பட்டிருப்பதைக் காண்கிறார், கரிகா இறந்துவிட்டதாகத் தெரிவிக்கப்படுகிறது. மனமுடைந்த அவர் வீடு திரும்பி பார்வதியை மணக்கிறார். ஆனால் கரிகா உயிர் பிழைத்து, மகேஷின் மகன் நாகராஜுவைப் பெற்றெடுக்கிறாள். பார்வதிக்கு நந்தினி என்ற மகள் பிறக்கிறாள். கரிகா மகேஷைத் தேடி நகரத்திற்கு வந்து பார்வதியைச் சந்திக்கிறாள், அவள் தன் குடும்ப வாழ்க்கையில் இடையூறு செய்ய வேண்டாம் என்று கூறுகிறாள். கரிகா அதே நாளில் இறந்துவிடுகிறாள். அதன் பிறகு நாகராஜு தன் மகன் என்று தெரியாமல் மகேஷ் வளர்க்கிறார். இது பார்வதிக்கு பிடிக்கவில்லை. ஒரு நாள் தன் உயிரை பணயம் வைத்து தன் மகள் நந்தினியைக் காப்பாற்றிய நாகராஜு மீது பார்வதிக்கு நல்ல அபிப்பிராயம் உண்டாகிறது. பிறகு நாகராஜ் தன் மகன் மகேஷ் என்று அறிந்து கொண்டாரா, பார்வதி அவனை ஏற்றுக் கொண்டாளா என்பதே கதை.
# சின்னாரி பாப்பலு

## நடிகர்கள்

- மகேஷாக ஜக்கையா
- பார்வதியாக சௌகார் ஜானகி
- கரிகாவாக ஜமுனா
- மகேஷின் தாயாக பி. சாந்தகுமாரி
- நாகராஜனாக ரோஜா ரமணி
- நந்தினியாக சாந்திகலா
- தோட்டக்காரராக எஸ். வி. ரங்கராவ்
- மருத்துவராக சாவித்ரி
# சின்னாரி பாப்பலு

## தயாரிப்பு

1960களில், தெலுங்குத் திரையுலகின் பெண்கள் பண்டிகை சந்தர்ப்பங்களில் அல்லது ஒன்றுகூடுவதற்காக அடிக்கடி சந்திப்பார்கள். அத்தகைய ஒரு சந்திப்பின் போது, இயக்குநர் வி. மதுசூதன் ராவின் மனைவி வீரமாச்சனேனி சரோஜினி அவர்கள் பெண்களாகச் சேர்ந்து ஒரு படம் தயாரிக்க யோசனை ஒன்றை பரிந்துரைத்தார். இதை மற்றவர்களும் ஏற்றுக் கொண்டனர். இயக்குநராக நடிகை சாவித்திரியை அணுக முடிவு செய்யப்பட்டது. சரோஜினி சாவித்திரியைச் சந்தித்து இந்த யோசனையையும் வெளிப்படுத்தினார். இந்த வாய்ப்பை முதலில் ஏற்க சாவித்திரி தயங்கினார். பின்னர், தனது கணவர் ஜெமினி கணேசனுடன் கலந்தாலோசித்த பின்னர், படத்தை இயக்குவதற்கு ஒப்புக்கொண்டார். அதன்பிறகு ஸ்ரீ மாதா பிக்சர்ஸ் என்ற தயாரிப்பு நிறுவனம் நிறுவப்பட்டு அதன் தொடக்க தயாரிப்பாக *சின்னாரி பாப்பலு* படம் தொடங்கப்பட்டது. தயாரிப்பதைத் தவிர, சரோஜினியும் படத்தின் கதையை எழுதினார். படத்தின் நடன இயக்குநராக நடிகை ராஜசுலோச்சனாவும், இசையமைப்பாளராக பிரபலப் பின்னணிப் பாடகி பி. லீலாவும், கலை இயக்குநராக மோகனாவும் பணியாற்றத் தொடங்கினர். இந்த படத்தை அனைத்து பெண்கள் தயாரிப்பாக மாற்ற சரோஜினியின் ஆரம்ப ஆசை இருந்தபோதிலும், படக்குழுவில் சிலர் ஆண்களும் இருந்தனர். ஒளிப்பதிவைக் கையாண்ட சிங் மற்றும் சேகர் ,உரையாடல்களை எழுதிய முல்லபுடி வெங்கட ரமணா, கதையாசிரியராக இருந்த எம்.எஸ்.என் மூர்த்தி ஆகியோரும் இப்பட்டத்தில் பங்கு பெற்றனர். முதன்மை புகைப்படம் எடுத்தல் 12 அக்டோபர் 1967 அன்று வாகினி ஸ்டுடியோவில் தொடங்கியது . சாவித்திரி ஆரம்பத்தில் படத்தை இயக்குவதற்காக மட்டுமே கையெழுத்திட்டிருந்தாலும், விரைவில் அதன் நிதி விஷயங்களையும் நிர்வகிக்க வேண்டியிருந்தது.
# சின்னாரி பாப்பலு

## வெளியீடும் வரவேற்பும்

*சின்னாரி பாப்பலு* 1968 ஜூன் 21 அன்று வெளியிடப்பட்டது. இந்தியன் எக்சுபிரசு இவ்வாறு எழுதியது, "ஜமுனா காட்டில் வாழும் கதாநாயகியாக அழகாக இருக்கிறார். சௌகார் ஜானகி, ஜக்கையா, எஸ்.வி.ரங்க ராவ் ஆகியோர் தீவிர நடிப்பால் ஈர்க்கிறார்கள்." இந்த படம் பாக்ஸ் ஆபிஸ் குண்டாக மாறியதால், அதன் முதலீட்டில் நான்கில் ஒரு பகுதியை கூட மீட்டெடுக்க முடியவில்லை என்றாலும், இது விமர்சன ரீதியான பாராட்டைப் பெற்றது.
மேலும், 1968இல் இரண்டாவது சிறந்த திரைப்படத்திற்கான நந்தி விருதைப் பெற்றது. இந்த படம் பின்னர் தமிழில் "குழந்தை உள்ளம்" (1969) என மறு ஆக்கம் செய்யப்பட்டது. சாவித்திரியே இதையும் இயக்கியிருந்தார்.
# கங்கார் தமிழ்ப்பள்ளி

**கங்கார் தமிழ்ப்பள்ளி** என்பது (மலாய்: *SJK(T) Kangar*; ஆங்கிலம்: *Kangar Tamil School*; சீனம்: *甘加泰米*) மலேசியா, பெர்லிஸ் மாநிலத்தின் கங்கார் மாவட்டத்தில் அமைந்து உள்ள ஒரு தமிழ்ப்பள்ளி. பெர்லிஸ் மாநிலத்தின் தலைநகரமான கங்கார் நகரத்தில் இருந்து 2 கி.மீ. தொலைவில் ஜாலான் பாடாங் காத்தோங் (*Jalan Padang Katong*) எனும் சாலையில் இந்தப் பள்ளி அமைந்து உள்ளது.  
மலேசிய நாட்டின் கடைசி எல்லைப் பகுதியில், தாய்லாந்து எல்லைக்கு அருகில் அமைந்து இருக்கும் கங்கார் தமிழ்ப்பள்ளி; பெர்லிஸ் மாநிலத்திலும் ஒரே தமிழ்ப் பள்ளி ஆகும். 1936-ஆம் ஆண்டு உருவாக்கப்பட்டது.
# கங்கார் தமிழ்ப்பள்ளி

## வரலாறு

1930-ஆம் ஆண்டுகளில் கெடா மாநிலத்தின் சுங்கை பட்டாணி நகரத்தில் இருந்தும்; பினாங்கு பட்டர்வொர்த் நகரத்தில் இருந்தும்; தமிழர்கள் சிலர் துணிமணிகள்; மளிகைப் பொருட்கள் வணிகம் செய்வதற்காகக் கங்கார் நகருக்குச் சென்றார்கள். அவர்களிடம் தமிழர்கள் பலர் வேலை செய்தார்கள். அவர்களின் குழந்தைகளின் கல்வி நலன் கருதி ஒரு பலகை வீட்டில் தமிழ்ப்பள்ளி முதன்முதலாக அமைக்கப்பட்டது.  
2003-ஆம் ஆண்டில் அந்தப் பள்ளிக்கு மூன்று மாடிக் கட்டிடம் கட்டித் தரப்பட்டது. அப்போது அந்தப் பள்ளியில் 72 மாணவர்கள் பயின்றார்கள். 14 ஆசிரியர்களுடன் 4 பள்ளி அலுவலக ஊழியர்களும் பணியாற்றினார்கள்.  
2003-ஆம் ஆண்டில் மாணவர்களின் எண்ணிக்கை 136. (பெண்கள்: 75; ஆண்கள் 61). ஆசிரியர்களின் எண்ணிக்கை 12.
# கங்கார் தமிழ்ப்பள்ளி

## வரலாறு

### அனைத்துலகப் புத்தாக்கப் போட்டியில் சாதனை

2021-ஆம் ஆண்டு ஏப்ரல் மாதம் இந்தோனேசியா; ஜகார்த்தா மாநகரில் அனைத்துலக இளம் ஆய்வாளர்களுக்கான 2021-ஆம் ஆண்டு புத்தாக்கப் போட்டியில் தொழில்நுட்பம், கணினிப் போட்டி *(Youth International Science Fair (YISF) 2021)* நடைபெற்றது. அந்தப் போட்டியில் கங்கார் தமிழ்ப்பள்ளி வெள்ளி பதக்கம் வென்று வெற்றி வாகை சூடி உள்ளது.  
23 நாடுகளில் இருந்து 400-க்கும் மேற்பட்ட அனைத்துலக மாணவர்கள் இந்த அனைத்துலக இளம் ஆய்வாளர்களுக்கான புத்தாக்கப் போட்டியில் கலந்து கொண்டனர்.
# கங்கார் தமிழ்ப்பள்ளி

## வரலாறு

### பெர்லிஸ் தமிழர்களுக்குப் பெருமை

இந்த அனைத்துலகப் புத்தாக்கப் போட்டியில் முதல் முறையாகக் கலந்து கொண்டு வெற்றிப் பெற்றது பெர்லிஸ் மாநிலத்தின் தமிழர்களுக்குப் பெருமை சேர்த்து உள்ளது. அந்த அனைத்துலகப் போட்டியில் பெருமை சேர்த்த மாணவர்கள்  
- லாரா அன்சிலியா செல்வராஜ்;
- ஹெரன் ராஷ் ஜெய ராஷ்;
- குஜென் சந்திரஹான்
- ருத்ரா மணிவண்ணன்.  
இவர்களின் வெற்றிக்குப் பின்னால் துணையாக இருந்தவர்கள் கங்கார் தமிழ்ப் பள்ளியின் ஆசிரியர்கள்; பெற்றோர்கள்; பள்ளியின் பணியாளர்கள்; முன்னாள் மாணவர் சங்கத்தின் மாணவர்கள்; பெற்றோர் ஆசிரியர் சங்கத்தினர்; பள்ளி வாரிய உறுப்பினர்கள்  
தவிர இந்தப் பள்ளி வேறு பல அனைத்துலகப் போட்டிகளிலும் கலந்து கொண்டு வெற்றி பெற்று உள்ளது. தலைமையாசிரியர் உதயகுமார்; இந்தப் பள்ளியின் வளர்ச்சிக்கு சிறப்பான சேவைகளைச் செய்து வருகிறார். அந்த வகையில் இந்தப் பள்ளி புதிய உத்வேகத்தில் புதிய வளர்ச்சிப் பாதையில் பயணம் செய்து கொண்டு வருகிறது.
# கங்கார் தமிழ்ப்பள்ளி

## வரலாறு

### கங்கார் தமிழ்ப்பள்ளிக்கு இலவசமாக ஒரு பேருந்து

பெர்லிஸ் மாநிலத்தில் ஒரே தமிழ்ப்பள்ளியாக இருப்பதால் 20 கி.மீ. தொலைவில் இருந்தும் மாணவர்கள் பள்ளிக்கு வருகிறார்கள். மழைக் காலங்களில் பற்பல சிரமங்களையும் எதிர்நோக்குகிறார்கள். மாணவர்கள் சிலர் பள்ளிக்கு வருவதையும் தற்காலிகமாக நிறுத்திக் கொள்கிறார்கள்.  
இதைக் கருத்தில் கொண்டு *மலேசிய ஹினோ வாகன விற்பனை நிறுவனம்* கங்கார் தமிழ்ப்பள்ளிக்கு ஒரு இலட்சம் ரிங்கிட் மதிப்பிலான ஒரு பேருந்தை இலவசமாக வழங்கி உள்ளது. 25 மாணவர்கள் அமர்ந்து செல்ல வசதி கொண்ட அந்தப் பேருந்து 2019-ஆம் ஆண்டு ஜனவரி மாதம், பள்ளியின் பெற்றோர் ஆசிரியர் சங்கப் பொறுப்பாளர்களிடம் வழங்கப் பட்டது.
# கங்கார் தமிழ்ப்பள்ளி

## வரலாறு

### பொது

அண்மைய காலங்களில் மலேசியத் தமிழ்ப்பள்ளி மாணவர்கள் அனைத்துலக அளவில் பற்பல சாதனைகளைச் செய்து வருகிறார்கள். மலேசியாவில் உள்ள மற்ற மொழிப் பள்ளி மாணவர்களைக் காட்டிலும் மிகச் சிறப்பாகவும் செயல் படுகிறார்கள்.  
மலேசியாவில் உள்ள தமிழ்ப்பள்ளிகளை மூடிவிடுங்கள் என்று மலேசிய அரசியல்வாதிகள் சிலர் சொல்வது வழக்கமாகி வருகிறது. ஆனாலும் தமிழ்ப் பள்ளிகளை மூட விட மாட்டோம் என்று மலேசியத் தமிழர்களும் போராடி வருகிறார்கள்.  
மலேசியத் தமிழ்ப்பள்ளி ஆசிரியர்களின் அயரா உழைப்பு; கற்றல் கற்பித்தலில் நவீன அணுகுமுறைகள்; உற்சாகமானத் தூண்டுதல்கள் போன்றவை தமிழ்ப்பள்ளி மாணவர்களின் சாதனைகளுக்கு அடித்தளமாக விளங்குகின்றன.  
அதே வேளையில் அண்மைய காலங்களில் மலேசியத் தமிழ்ப்பள்ளி ஆசிரியர்களிடம் ஒரு பெரிய மாற்றமும் ஏற்பட்டு உள்ளது. இனப் பற்றும் மொழிப் பற்றும் மேலோங்கி வருகிறது.
# கே. எஸ். ஹெக்டே

**கௌடூர் சதானந்தா ஹெக்டே** (11 சூன் 1909 - 24 மே 1990) என்பவர் ஒரு இந்திய நீதிபதியும் அரசியல்வாதியும் ஆவார். இவர் இந்திய உச்ச நீதிமன்றத்தில் நீதிபதியாகவும் பின்னர் மக்களவை சபாநாயகராகவும் பணியாற்றினார் .  
ஹெக்டே நிட்டே கல்வி அறக்கட்டளையின் நிறுவனராவார். இவர் சந்தோஷ் ஹெக்டேவின் தந்தை ஆவார், இவர் இந்திய உச்ச நீதிமன்றத்தில் நீதிபதியாகவும் பணியாற்றினார்.
# கே. எஸ். ஹெக்டே

## அரசியல் வாழ்க்கை

ஹெக்டே 1947 முதல் 1951 வரை அரசு வழக்கறிஞராக பணியாற்றினார். 1952 ஆம் ஆண்டில், இவர் மாநிலங்களவை க்கு தேர்ந்தெடுக்கப்பட்டார். மாநிலங்களவை உறுப்பினராக 1957 வரை இருந்தார். அப்போதைய மைசூர் உயர்நீதிமன்ற நீதிபதியாக நியமிக்கப்படதையடுத்து மக்களவை உறுப்பினர் பதவியை விட்டு விலகினார். தில்லி, இமாச்சலப்பிரதேசம் ஆகிய உயர்நீதி மன்றங்களில் தலைமை நீதிபதியாக இருந்தார். 1967 ஆம் ஆண்டில், ஹெக்டே இந்திய உச்ச நீதிமன்றத்தின் நீதிபதியாக நியமிக்கப்பட்டார். ஏப்ரல் 30, 1973 அன்று, தனது இளைய சகாக்களில் ஒருவர் இந்திய உச்சநீதிமன்ற தலைமை நீதிபதியாக நியமிக்கப்பட்டதால், இவர் தனது பதவி விலகலை கொள்கை அடிப்படையில் மேற்கொண்டார்.  
அதன்பிறகு, ஹெக்டே மீண்டும் சமூக-அரசியல் இயக்கங்களில் தீவிரமாக பங்கேற்கத் தொடங்கினார். 1977 ஆம் ஆண்டில், பெங்களூரு தெற்கு மக்களவைத் தொகுதியில் இருந்து ஜனதா கட்சி சார்பில் போட்டியிட்டு மக்களவைக்கு தேர்ந்தெடுக்கப்பட்டார். பல மாதங்களுக்குப் பிறகு நீலம் சஞ்சீவ ரெட்டி பதவி விலகிய பின்னர் இவர் சபாநாயகரானார். 1977 முதல் 1980 வரை இவர் இந்த பதவியை வகித்தார். லால் கிருஷ்ண அத்வானி ஹெக்டேவின் பெயரை ஜனாதிபதி பதவிக்கு பரிந்துரைத்திருந்தார். ஆனால் சஞ்சீவ ரெட்டிக்கே வாய்ப்பு கிடைத்தது. இதனால் ரெட்டி பதவி விலக அவருக்கு பதிலாக ஹெக்டே மக்களவை சபாநாயகராக தேர்ந்தெடுக்கப்பபடார். 1979 ல் மக்களவை கலைக்கப்பட்ட பின்னர் ஹெக்டே தேர்தல் அரசியலில் இருந்து ஒதுங்கினார். 1980 இல் பாஜக நிறுவப்பட்டபோது இவர் பாஜகவில் சேர்ந்தார். அதன் துணைத் தலைவராக சிலகாலம் பணியாற்றினார். 1979 ஆம் ஆண்டு நிட்டே கிராமத்தில் ஒரு உயர்நிலைப் பள்ளியை துவக்குவதற்காக நிட்டே கல்வி அறக்கட்டளையை நிறுவினார். ஹெக்டே 1990 மே 24 அன்று மங்களூரில் உள்ள தனது இல்லத்தில் காலமானார். அவருக்கு மீனாட்சி என்ற மனைவியும், மூன்று மகன்களும், மூன்று மகள்களும் இருந்தனர்.
# கே. எஸ். ஹெக்டே

## நீதிபதியாக

இந்திய உச்சநீதிமன்றத்தின் நீதிபதியாக, இவரது தலைமையில் பதின்மூன்று நீதிபதிகள் கொண்ட அமர்வில் இருந்தார் இந்த அமர்வு பிரபலமான கேசவானந்த பாரதி எதிர் கேரள மாநில வழக்கை விசாரித்தது.
# உலக பருப்பு தினம்

**உலக பருப்பு தினம்** (*World Pulses Day*) என்பது ஐக்கிய நாடுகள் அவையின் உணவு மற்றும் வேளாண்மை அமைப்பால் (FAO) கொண்டாடப்படும் பன்னாட்டுத் தினமாகும். இது பருப்பு வகைகளின் முக்கியத்துவத்தை (அவரையினம், மைசூர் பருப்பு, பட்டாணி, கொண்டைக் கடலை, லூபின்கள்) உலகளாவிய உணர்த்தவும் அங்கீகாரம் செய்யவும் வழிவகைச் செய்கின்றது.
# உலக பருப்பு தினம்

## விளக்கம்

இது டிசம்பர் 20, 2018 அன்று ஐக்கிய நாடுகள் அவையின் எழுபத்து மூன்றாவது அமர்வில் 2019 முதல் ஒவ்வொரு ஆண்டும் பிப்ரவரி 10 அன்று அனுசரிகக்கக் கேட்டுக்கொள்ளப்பட்டது. உலகெங்கிலும் பருப்பு குறித்த செயல்பாடுகளையும் தகவல்களையும் ஒருங்கிணைக்க இது வாய்ப்பாக அமைக்கின்றது.
# உலக பருப்பு தினம்

## நோக்கம்

உணவுப் பாதுகாப்பு மற்றும் ஊட்டச்சத்தை நோக்கமாகக் கொண்ட நிலையான உணவு உற்பத்தியின் ஒரு பகுதியாகப் பருப்பு வகைகளின் ஊட்டச்சத்து நன்மைகள் பயன்பாடுகள் குறித்து விழிப்புணர்வை ஏற்படுத்த **உலக பருப்பு தினம்** ஒரு வாய்ப்பை வழங்குகிறது.  
இது ஐக்கிய நாடுகள் சபையின் நிலையான அபிவிருத்திக்கான 2030 நிகழ்ச்சி நிரலுடன் இணைக்கப்பட்டுள்ளது - உலகளாவிய அமைதியை வலுப்படுத்த முற்படும் வளங்குன்றா வளர்ச்சிக் குறிக்கோள் விரிவான தொகுப்பாகும்.  
**உலக பருப்பு தினம்** உணவு மற்றும் வேளாண்மை அமைப்பினால் 2016ஐ பன்னாடு பருப்பு ஆண்டாக அறிவித்தபோது பெறப்பட்ட செயல்பாட்டின் வேகத்தினை தொடர்ந்து பராமரிக்கின்றது**.**
# உலக நோய்த்தடுப்பு வாரம்

**உலக நோய்த்தடுப்பு வாரம்** (*World Immunization Week)* என்பது உலகெங்கிலும் உள்ள நோய்களுக்கு எதிராகத் தடுப்பூசி-தடுக்கக்கூடிய நன்மைகளை எடுத்துக்கூறி நோய்களுக்கு எதிராக விழிப்புணர்வை ஏற்படுத்துவதற்கும் வாரமாகும். நோய்த்தடுப்பு விகிதங்களை அதிகரிப்பதற்கான உலகளாவிய ஒரு பொதுச் சுகாதார பிரச்சாரம் இதுவாகும். இது ஒவ்வொரு ஆண்டும் ஏப்ரல் கடைசி வாரத்தில் நடைபெறுகிறது.  
தொண்டை அடைப்பான், தட்டம்மை, தொடர் இருமல், இளம்பிள்ளை வாதம், நரப்பிசிவுநோய் மற்றும் கோவிட் -19 பெருந்தொற்று உள்ளிட்ட நோய்களுக்கு எதிராகக் குழந்தை பருவத்திலிருந்து முதுமை வரை வழங்கப்படும் நோய்த்தடுப்பு மருந்துகள் 25 வெவ்வேறு தொற்று அல்லது நோய்களிலிருந்து பாதுகாப்பினை தருகின்றன. உலக சுகாதார அமைப்பு (WHO) மதிப்பீட்டின் படு தடுப்பூசி மூலம் ஒவ்வொரு ஆண்டும் 2 முதல் 3 மில்லியன் இறப்புகள் தடுக்கப்படுகின்றன. இருப்பினும், வளரும் நாடுகளில் சுமார் 22.6 மில்லியன் குழந்தைகளுக்கு இன்னும் அடிப்படை தடுப்பூசி கூட பெற வாய்ப்பில்லாமல் உள்ளது. போதிய அளவில் சுகாதார அமைப்பின்மை மோசமான மேலாண்மை மற்றும் போதிய கண்காணிப்பு இத்தகையப் போக்கு நிகழ்கின்றது. உலக நோய்த்தடுப்பு வாரத்தின் குறிக்கோள், நோய்த்தடுப்பு எவ்வாறு உயிர்களைக் காப்பாற்றுகிறது என்பது குறித்த பொது விழிப்புணர்வை ஏற்படுத்துவதோடு, தமக்கும் தங்கள் குழந்தைகளுக்கும் ஆபத்தான நோய்களுக்கு எதிரான தடுப்பூசிகளைப் பெற எல்லா இடங்களிலும் உள்ள மக்களுக்கு ஆதரவளிப்பதாகும்.  
உலக நோய்த்தடுப்பு வாரம் ஒரு வாரகால நோய்த்தடுப்பு விழிப்புணர்வு நினைவுகூரலுக்காக பல்வேறு நாடுகளிலும் பிராந்தியங்களிலும் நடைபெற்று வரும் முயற்சிகளிலிருந்து உருவானது. உலக சுகாதார அமைப்பின் பதினோரு அதிகாரப்பூர்வ பிரச்சாரங்கள் ஒன்று உலக நோய்த் தடுப்பு வாரமாகும். இதில் உலக சுகாதார நாள், உலக குருதிக் கொடையாளர் நாள், உலக புகையிலை எதிர்ப்பு நாள், உலக காசநோய் நாள், உலக மலேரியா நாள், உலக நோயாளியின் பாதுகாப்பை நாள், உலக கல்லீரல் அழற்சி நாள், உலக ஆண்டிமைக்ரோபியல் விழிப்புணர்வு வாரம், உலக சாகஸ் நோய் நாள் மற்றும் உலக எய்ட்சு நாள் ஆகும்.
# உலக நோய்த்தடுப்பு வாரம்

## வரலாறு

எதிராக நோய்த்தடுப்பு செய்யப்படுகிறது.]]
உலக சுகாதார அவை 2012 மே கூட்டத்தில் உலக நோய்த்தடுப்பு வாரத்திற்கு ஒப்புதல் அளித்தது. முன்னதாக, நோய்த்தடுப்பு வார நடவடிக்கைகள் உலகின் வெவ்வேறு பகுதிகளில் வெவ்வேறு தேதிகளில் நடைபெற்றன. உலகளவில் 180க்கும் மேற்பட்ட நாடுகள் மற்றும் பிரதேசங்களின் பங்களிப்புடன், நோய்த்தடுப்பு வாரம் 2012 இல் முதன்முறையாக ஒரே நேரத்தில் தற்பொழுது நடைபெறுகிறது.
# உலக நோய்த்தடுப்பு வாரம்

## கருப்பொருள்

ஒவ்வொரு உலக நோய்த்தடுப்பு வாரமும் ஒரு கருப்பொருளை மையமாகக் கொண்டுள்ளது.  
- 2021: ”தடுப்பூசிகள் நம்மை நெருங்கச் செய்கின்றன”
- 2020: "தடுப்பூசிகள் அனைவருக்கும் பயனளிக்கின்றன"
- 2018 & 2019: "ஒன்றாகக் பாதுகாக்கப்படுகிறது: தடுப்பூசிகள் வேலை செய்கின்றன!"
- 2017: "தடுப்பூசிகள் வேலை"
- 2015 & 2016: "நோய்த்தடுப்பு இடைவெளியைக் குறைக்கவும்"
- 2014: "நீங்கள் புதுப்பித்தவரா?"
- 2013: "உங்கள் உலகைப் பாதுகாக்க - தடுப்பூசி போடுங்கள்"
- 2012: "நோய்த்தடுப்பு உயிர்களைக் காப்பாற்றுகிறது"
# விஜயா வாகினி ஸ்டுடியோஸ்

இதழ், 1948.]]
**விஜயா வாகினி ஸ்டுடியோஸ்** (*Vijaya Vauhini Studios*) என்பது இந்திய மாநிலமான தமிழ்நாட்டின் சென்னையிருந்த முதன்மையான திரைப்படப் படப்பிடிப்பு அரங்கங்களில் ஒன்றாகும்.
# விஜயா வாகினி ஸ்டுடியோஸ்

## வரலாறு

வாகினி ஸ்டுடியோஸ் மற்றும் விஜயா புரொடக்சன்ஸ் ஆகிய இரண்டும் இணைந்ததன் விளைவாக ஆசியாவின்] மிகப்பெரிய திரைப்பட அரங்கமாக கருதப்பட்டது. 1948 ஆம் ஆண்டில், தெலுங்குத் திரைப்படத் தயாரிப்பாளர் மூலா நாராயண சுவாமியின் சொத்துக்களும் வணிகங்களும் வருமான வரி சிக்கல்களால் பறிமுதல் செய்யப்பட்டன. தான் நடத்தி வந்த வாகினி ஸ்டுடியோவை வருமான வரித் துறையிலிருந்து காப்பாற்ற விஜயா புரொடக்சன்ஸ் அதிபர் பி. என்.ரெட்டிக்கு குத்தகைக்கு விட்டார். நாகிரெட்டி இதை தான் நடத்தி வந்த விஜயா புரொடக்சன்ஸ் நிறுவனத்துடன் இணைத்து "விஜயா-வாகினி ஸ்டுடியோஸ்" என்ற பெயரில் ஒரு படப்பிடிப்பு அரங்கமாக மாற்றினார்.
# விஜயா வாகினி ஸ்டுடியோஸ்

## தயாரிப்புகள்

பாதாள பைரவி, பெல்லி சேசி சூடு ( பிறகு தமிழில் கல்யாணம் பண்ணிப்பார் என எடுக்கப்பட்டது), சந்திராஹாரம், மாயா பஜார் போன்ற சில படங்கள் தயாரிக்கப்பட்டு ஒரே நேரத்தில் தமிழிலும் மொழி மாற்றம் செய்யப்பட்டன. தெலுங்கில் என். டி. ராமராவ் நடித்த "மிசம்மா" என்ற படம் தமிழில் ஜெமினி கணேசன் நடிக்கமிஸ்ஸியம்மா (1955) என எடுக்கப்பட்டது. "சந்திராஹரம்", "உமா சாந்தி கௌரி சங்கருலா கதா" ஆகிய படங்களைத் தவிர, விஜயா புரொடக்சன்ஸ் தயாரித்த ஒவ்வொரு படமும் ஒரு நல்ல வெற்றி பெற்றது.
# விஜயா வாகினி ஸ்டுடியோஸ்

## தற்போது

தற்போது, அரங்கம் இருந்த இடங்களில் விஜயா மருத்துவமனையும், விஜய சேச மகால் திருமண மண்டபமும் கட்டப்பட்டுள்ளது.
# மோகனா போகராஜு

**மோகனா போகராஜு** ( *Mohana Bhogaraju* ) ஒரு இந்தியப் பின்னணி பாடகியாவார் . இவர் தெலுங்கு, தமிழ், படங்களுக்காக பாடியுள்ளார். பாகுபலி திரைப்படத்தில் இடம்பெற்ற "மனோஹரி" என்ற பாடல் மூலம் இவர் அனைவராலும் கவனிக்கப்பட்டார். மேலும், தெலுங்குத் திரையுலகில் "ரேடியோ மிர்ச்சியின்-மிர்ச்சி மியூசிக் வளர்ந்துவரும் பெண் பாடகர் 2015" விருதையும் வென்றவராவார்.
# மோகனா போகராஜு

## ஆரம்ப கால வாழ்க்கை

இவர், தனது 6 வயதில் பாடத் தொடங்கினார். இவரது தாயார் இவரது திறமையை அங்கீகரித்து பல்வேறு இடங்களில் நடைபெற்ற பல பாடல் போட்டிகளில் பங்குகொள்ள ஊக்குவித்தார். முன்னாள் சட்டமன்ற சபாநாயகர் மறைந்த "டி. ஸ்ரீபாத ராவ்" அவர்களிடமிருந்து தனது 8<sup>வது</sup> வயதில் தனது முதல் விருதையும் பெற்றுள்ளார்.
# மோகனா போகராஜு

## இசை வாழ்க்கை

மோகனா தனது திரை வாழ்க்கையை 2013இல் தொடங்கினார். *ஜெய் ஸ்ரீராம்* படத்தில் தனது முதல் பாடலைப் பாடினார். பின்னர், இராஜமௌலி இயக்கத்தில் கீரவாணியின் இசையமைப்பில் 2015ல் வெளியான தெலுங்குத் திரைப்படமான "பாகுபலி" படத்தில் இடம்பெற்ற "மனோஹரி " என்ற பாடலை பாடிய பிறகு இவர் நன்கு பொது மக்களால் அறியப்பட்டார். பின்னர், "பலே பலே மொகாடுவேய்" திரைப்படத்தின் இவரது "பேல் பேல்" பாடல் ரேடியோ மிர்ச்சியில் பட்டியலிடப்பட்டது. இவர் மஸ்த் கலந்தரின் மறுபதிப்பையும் பாடினார். 100க்கும் மேற்பட்ட தெலுங்குத் திரைப்படங்களில் இவர் குரல் கொடுத்துள்ளார்.
# மோகனா போகராஜு

## விருதுகளும் பரிந்துரைகளும்

- பாகுபலி (2015) திரைப்படத்தின் "மனோஹரி " பாடலுக்கான "ரேடியோ மிர்ச்சி மியூசிக் - வளர்ந்துவரும் பெண் பாடகர்" விருது.
- இஞ்சி இடுப்பழகி (2015) படத்தின் தெலுங்கு பதிப்பான "சைஸ் ஜீரோ" திரைப்படத்தின் "சைஸ் செக்ஸி" பாடலுக்காக தெலுங்கில் சிறந்த பெண் பின்னணி பாடகருக்கான பிலிம்பேர் விருதுக்கு பரிந்துரைக்கப்பட்டார்.
- *அரவிந்த சமேதா வீர ராகவா* (2018) திரைப்படத்தின் "ரெட்டம்ம தல்லி" பாடலுக்கான டி.எஸ்.ஆர் - டிவி 9 சிறப்பு ஜூரி விருது.
- *அரவிந்த சமேதா வீர ராகவா* (2019) திரைப்படத்தின் "ரெட்டம்மா தல்லி" பாடலுக்கு தெலுங்கு சிறந்த பெண் பின்னணி பாடகருக்கான பிலிம்பேர் விருதுக்கு பரிந்துரைக்கப்பட்டார்.
# சிறைப்பறவை

***சிறைப்பறவை*** என்பது 1987இல் வெளியான இந்திய அதிரடி நாடக திரைப்படம். இப்படத்தில் விஜயகாந்த், ராதிகா ஆகியோர் முதன்மை பாத்திரத்தில் நடித்துள்ளனர். மனோபாலா இயக்கிய இந்த படமானது தெலுங்கு திரைப்படமான ஜெய்லு பக்ஷி (1986)இன் மறுஆக்கமாகும்.
# சிறைப்பறவை

## நடிகர்கள்

- விஜயகாந்த்- ராஜசேகரனாக
- ராதிகா- வள்ளியாக
- ஷாலினி- குழந்தை
- மலேசியா வாசுதேவன்
- வெண்ணிற ஆடை மூர்த்தி
- செந்தில்
- லட்சுமி
# சிறைப்பறவை

## இசை

இத்திரைப்படத்திற்கு இளையராஜா இசையமைத்தார். பாடல்களுக்கான வரிகளை வாலி, வைரமுத்து, மு.மேத்தா மற்றும் முத்துலிங்கம் எழுதியுள்ளனர்.
| 1 | "ஆனந்தம் பொங்கிட" | கே. ஜே. யேசுதாஸ், சுனந்தா (ம) குழுவினர் | மு. மேத்தா |  |
| --- | --- | --- | --- | --- |
| 2 | "பாவம் ஒரு" | மலேசியா வாசுதேவன் | வைரமுத்து |  |
| 3 | "சொல்லி தரேன்" | மலேசியா வாசுதேவன், வாணி ஜெயராம் | வாலி |  |
| 4 | "யாருன்னு" | எஸ். ஜானகி, சாய்பாபா | முத்துலிங்கம் | } |
# எம். எம். சுந்தரேஷ்

நீதிபதி **எம். எம். சுந்தரேஷ்** (21-7-1962) அவர்கள் தற்போதைய இந்திய உச்ச நீதிமன்ற நீதிபதியாக உள்ளார். இவர் சென்னை உயர் நீதிமன்ற முன்னாள் நீதிபதி ஆவார்.
# எம். எம். சுந்தரேஷ்

## ஆரம்பகால வாழ்க்கை

எம். எம். சுந்தரேஷ் ஜூலை 21, 1962 இல் ஈரோட்டில் பிறந்தார். எம்.எம். சுந்தரேஷ் தனது பள்ளிப்படிப்பை ஈரோட்டில் படித்தார், ஈரோட்டில் தனது பி. யூ. சி (முன் பல்கலைக்கழக பாடநெறி) படிப்பை முடித்தார். பின்னர், சென்னை இலயோலா கல்லூரியில் கலைப் பிரிவில் இளங்கலை பட்டம் பெற்றார். எம். எம். சுந்த்ரேஷ் மெட்ராஸ் சட்டக் கல்லூரியில் சட்டப் பட்டம் பெற்றார்.
# எம். எம். சுந்தரேஷ்

## வழக்கறிஞர்

எம். எம். சுந்தரேஷ் 1985 ஆம் ஆண்டில் தமிழ்நாடு மற்றும் புதுச்சேரி<nowiki/>யின் பார் கவுன்சிலில் தனது பெயரை வழக்கறிஞர்களின் பட்டியலில் பதிவு செய்திருந்தார். எம். எம். சுந்தரேஷை மாநில அரசின் வழக்கறிஞராக தமிழக அரசு நியமித்திருந்தது. அவர் 1991 முதல் 1996 வரை அரசு வழக்கறிஞராக பணியாற்றி வந்தார். நீதிபதி எம். எம். சுந்தரேஷ் முதலில் எஸ்.சிவசுப்பிரமணியம் அவர்களிடம் பணியில் சேர்ந்தார். அவர் தனது தந்தை வி.கே.முத்துசாமியின் அறையிலும் சேர்ந்திருந்தார். திருப்பூர் மாவட்டம், கருர் மாவட்டம் மற்றும் ஈரோடு மாவட்டங்களில் ஆர்ஓஎஸ் (தலைகீழ் ஒஸ்மோசிஸ் சிஸ்டம்) அமைப்பதைக் காண ஆர்ஓ சிஸ்டம் கண்காணிப்புக் குழுவுக்கு அவர் தேர்ந்தெடுக்கப்பட்டார்.
# எம். எம். சுந்தரேஷ்

## உயர் நீதிமன்ற நீதிபதியாக

எம். எம். சுந்தரேஷ் 31.03.2009 அன்று வழக்கஞர்களின் பட்டியலில் இருந்து மெட்ராஸ் உயர்நீதி மன்றத்திற்கு உயர்த்தப்பட்டார். பின்னர், 29.03.2011 அன்று, அவரது நியமனம் நிரந்தரமாக்கப்பட்டது.  
மெட்ராஸ் உயர்நீதி மன்ற வளாகத்தில் மத்தியஸ்தம் மற்றும் சமரசம், லோக் அதாலத் மற்றும் நடுவர் மையம் ஆகியவற்றின் புதிய கட்டிடத்தின் தொடக்க விழாவில் எம். எம். சுந்த்ரேஷ் பங்கேற்றார்..
# எம். எம். சுந்தரேஷ்

## முக்கிய வழக்குகள்

### யானை வேட்டை வழக்கு

நீதிபதிகள் எம். எம். சுந்தரேஷ் அடங்கிய அமர்வில், மாநிலத்தில் தொடர்ச்சியான யானைகள் வேட்டையாடும் சம்பவங்கள் குறித்து மத்திய புலனாய்வுப் பிரிவு விசாரணைக்கு சுந்திரேஷ் உத்தரவிட்டார். சம்பந்தப்பட்ட பிணையம் எல்லைகளைத் தாண்டி வருவதையும் அவர்கள் கவனித்தனர். இது தொடர்பாக விரிவான ஆய்வை மேற்கொண்ட வனவிலங்கு குற்றக் கட்டுப்பாட்டு பணியகம் சமர்ப்பித்த அறிக்கையின் அடிப்படையில் நீதிமன்ற உத்தரவு நிறைவேற்றப்பட்டது.
# எம். எம். சுந்தரேஷ்

## முக்கிய வழக்குகள்

### பணத் தாளில் நேதாஜியின் புகைப்படம் பற்றிய வழக்கு

இந்திய நாணயத்தாள்களில் நேதாஜி சுபாஷ் சந்திரபோஸின் புகைப்படம் பதிப்பது குறித்து பரிசீலிக்குமாறு தாக்கல் செய்யப்பட்ட வழக்கில், சென்னை உயர்நீதிமன்ற நீதிபதிகள் எம். எம். சுந்தரேஷ் மற்றும் எஸ். ஆனந்தி ஆகியோர் அடங்கிய அமர்வானது மத்திய அரசிடம் மனுதரரின் கோரிக்கையை பரிசீலணை செய்ய கேட்டுக் கொண்டுள்ளனர். நேதாஜி செய்த தியாகங்களை பெஞ்ச் பாராட்டியது. நீதிபதிகள் எம். எம். சுந்தரேஷ் மற்றும் எஸ். ஆனந்தி ஆகியோர், இந்திய சுதந்திர இயக்கத்திற்கு நேதாஜியின் பங்களிப்பு ஈடு இணையற்றது என்று கூறினர். இந்த கோரிக்கையை ஏற்க முடியாது என்றும் மனு நிலைக்காது என்று கூறி மத்திய அரசின் வழக்கறிஞர் அதை எதிர்த்தார். கடைசியில், மனுதாரரின் கோரிக்கையை அனுமதிக்க பெஞ்ச் மறுத்துவிட்டது.
# எம். எம். சுந்தரேஷ்

## முக்கிய வழக்குகள்

### நலிவுற்றோர் சான்றிதழ் வழக்கு

"பொருளாதார பலவீனமான பிரிவு சான்றிதழ் (ஈ.டபிள்யூ.எஸ் சான்றிதழ்கள்)" வருமான சான்றிதழை வழங்கக் கோரி 'அகில பாரத பிராமண சங்கம்' மற்றும் பிறரால் மனுக்கள் தாக்கல் செய்யப்பட்டன. "பொருளாதார பலவீனமான பிரிவு சான்றிதழ் (ஈ.டபிள்யூ.எஸ் சான்றிதழ்கள்)" தொடர்பான வழக்கை விசாரிக்கும் போது மெட்ராஸ் உயர்நீதி மன்ற நீதிபதிகள் எம்.எம்.சுந்தரேஷ் மற்றும் ஆர். ஹேமலதா ஆகியோர் அடங்கிய அமர்வு அட்வகேட் ஜெனரலிடம், "இந்த சான்றிதழ் எப்படி மத்திய அரசு கல்வி நிறுவனங்களில் மத்திய அரசு வேலைகள் மற்றும் சேர்க்கைகளைப் பெறுவதற்கு மட்டுமே செல்லுபடியாகும்?" என்று விளக்கம் அளிக்குமாறு கேட்டுக் கொண்டனர்.  
அதற்கு, அட்வகேட் ஜெனரல், மத்திய அரசு தான் இதை தெளிவுபடுத்த வேண்டும் என்றார்.  
பொருளாதார ரீதியாக பலவீனமான பிரிவுகளுக்கு வழங்கப்பட்ட ஈ.டபிள்யூ.எஸ் சான்றிதழை மத்திய அரசு வேலைகள் மற்றும் கல்வி நிறுவனங்களில் 10 சதவீத ஒதுக்கீட்டின் கீழ் உள்ள பதவிகளுக்கு விண்ணப்பிக்க மட்டுமே பயன்படுத்த முடியும் என்று உயர் நீதிமன்றத்தில் தமிழக அரசு வழக்கறிஞர் தெரிவித்தார்.
# எம். எம். சுந்தரேஷ்

## முக்கிய வழக்குகள்

### ரிசர்வ் வங்கி வழக்கு

மெட்ராஸ் உயர்நீதிமன்ற நீதிபதி எம். எம். சுந்தரேஷ் மற்றும் நீதிபதி ஆர். ஹேமலதா ஆகியோர் இந்திய ரிசர்வ் வங்கிக்கு (ரிசர்வ் வங்கி) நோட்டீஸ் அனுப்பினர். நீதிமன்றத்தில் தாக்கல் செய்யப்பட்ட பொது நலன் வழக்கு (பிஐஎல்) ஒன்றில் பதிலளிக்குமாறு கேட்டுக் கொண்டது. வங்கி கட்டுப்பாட்டாளரால் நிர்ணயிக்கப்பட்ட செயல்படாத சொத்துக்கள் (என். பி. ஏ) விதிமுறைகள் மனுதாரரால் சவால் செய்யப்பட்டன. அந்த பொது நல வழக்கு மனுவில், பதிலை தாக்கல் செய்ய ரிசர்வ் வங்கிக்கு பெஞ்ச் உத்தரவிட்டது.  
இந்த வழக்கில், தற்போது நடைமுறையில் உள்ள வருமான-அங்கீகாரம் மற்றும் சொத்து-வகைப்பாடு விதிமுறைகளை மறுபரிசீலனை செய்ய வல்லுநர்கள், பங்குதாரர்கள், வங்கியாளர்கள், பொருளாதார வல்லுநர்கள் மற்றும் பட்டய கணக்காளர்கள் அடங்கிய குழுவை அமைக்கவும் புதிய விதிமுறைகளை பரிந்துரைக்கவும் ரிசர்வ் வங்கிக்கு வழிகாடுதல் வழங்க உதரவு கேட்டு நீதிமன்றத்தில் இருந்து ஒரு உத்தரவு கோரப்பட்டது. .
# எம். எம். சுந்தரேஷ்

## முக்கிய வழக்குகள்

### தனியார் புகாரில் விடுதலையில் மேல்முறையீடு வழக்கு

நீதிபதிகள் எம். எம். சுந்தரேஷ், வி.பாரதிதாசன், மற்றும் ஆனந்த் வெங்கடேஷ் ஆகியோரின் முழு பெஞ்ச் விசாரணையில் ஒரு மாஜிஸ்திரேட் நீதிமன்றம் தனியார் புகாரில் விடுதலை செய்யும் போது அதை எதிர்த்து மேல்முறையீடானது உயர்நீதிமன்றத்தில் தாக்கல் செய்யப்பட வேண்டும். அமர்வு நீதிமன்றத்தில் தாக்கல் செய்ய்யமுடியாது என தீர்ப்பில் கூரியுள்ளனர். ஒரு தனி நபர் புகார் செய்யும் நேரடி வழக்கின் புகார்தாரர் (காசோலை திருப்பப்படும் வழக்கின் ஒரு புகார்தாரர் போன்றவர்) காவல் துறை இறுதி அறிக்கையில் கூறப்படும் பாதிக்கப்பட்டவர் / புகார்தாரரிடமிருந்து வேறுபட்டவர் என்பதையும் அமர்வு தெளிவு படுத்தியது.  
இந்த வழக்கை மெட்ராஸ் உயர்நீதிமன்ற தனி நீதிபதி முதலில் விசாரித்தார். ஆனால் பின்னர், "சத்ய பால் சிங் எதிர் மத்தியப் பிரதேச மாநிலம் மற்றும் பிறர்" (2015) என்ற வழக்கினை பின்பற்றி தீர்ப்பு கூறப்பட்ட "கணபதி" என்பவர் வழக்கில் தீர்ப்பு சரியானதா இல்லையா என்பதை தீர்மானிக்க அவர் வழக்கை 3 நீதிபதிகள் அமர்விற்கு அனுப்பியிருந்தார். "சத்ய பால்" வழக்கினை விசாரணை செய்யும் போது உச்ச நீதிமன்றம், 'பாதிக்கப்பட்டவர்' என்ற வார்த்தையில் 'ஒரு புகார்தாரர்' என்ற பொருள் உள் அடங்குவதாகவும் எனவே, ஒரு புகார்தாரர் சிஆர்பிசியின் பிரிவு 372 க்கு விதிமுறையின் படி விடுதலைக்கு எதிராக மேல்முறையீடு உயர்நீதி மன்றத்தில் செய்யலாம் என உச்ச நீதிமன்றம் கூறி இருந்தது.  
தனி நீதிபதியின் கேள்விக்கு பதிலளிக்கும் போது, 3 நீதிபதிகள் அடங்கிய அமர்வு, "தாமோதர் எஸ். பிரபு எதிர் சயீத் பாபலால் எச் (2010)" என்ற வழக்கில் உச்சநீதிமன்றத்தின் முந்தைய மூன்று நீதிபதிகள் கொண்ட பெஞ்ச் தீர்ப்பைக் கருத்தில் கொள்ளாமல் "எஸ் கணபதி" தீர்ப்பு வழங்கப்பட்டுள்ளது என்று தீர்ப்பளித்தது. "தாமோதர்" வழக்கில், நீதித்துறை மாஜிஸ்திரேட் முதல் வகுப்பு விடுவிக்கப்பட்ட வழக்கில், தனி நபர் வழக்கின் புகார்தாரர் சிஆர்பிசியின் பிரிவு 378 (4) இன் கீழ் உயர்நீதிமன்றத்தில் மேல்முறையீடு செய்யலாம், (பிரிவு 372 ன் கீழ் அல்ல) என்றும் அதன்பிறகு சிறப்பு விடுப்பு பெற்று பிரிவு 136 ன் கீழ் உச்சநீதிமன்றத்தில் மேல்முறையீடு செய்ய முடியும் என உச்ச நீதிமன்றம் முடிவு செய்துள்ளதை 3 நீதிபதிகள் அமர்வு சுட்டிக் காட்டியுள்ளது.  
நீதிபதி பாரதிதாசன் ஒதிசைந்த தீர்ப்பினை நீதிபதி எம். எம். சுந்த்ரேஷ் வழங்கினார். காவல் துறை அறிக்கையில் தாக்கலான ஒரு வழக்கில் பாதிக்கப்பட்டவர் என ஒரு வழிமுறையும், மற்றும் ஒரு தனிநபர் தாகல் செய்யும் நேரடியான புகார் வழக்கில் உள்ள ஒரு புகார்தாரருக்கு என ஒரு தனி வழிமுறையும் என்று அவர்களின் மேல்முறையீட்டு உரிமையைச் செயல்படுத்த தனித் தனி பாதைகள் வழங்கப்பட்டுள்ளன என்றும், ஒருவர் பாதையில் மற்றவர் செல்ல முடியாது என்றும் கூறி நீதிபதி வெங்கடேஷ் பிரதான தீர்ப்பை ஏற்றுக்கொண்டு தீர்ப்பளித்தார்.  
ஏறக்குறைய அனைத்து உயர்நீதிமன்றங்களும் (13 உயர்நீதிமன்றங்கள்) சி.ஆர்.பி.சி.யின் பிரிவு 378 (4) இன் கீழ் உயர்நீதிமன்றத்தில் மட்டுமே விடுவிக்கப்பட்டதற்கு எதிராக ஒரு புகார்தாரர் மேல்முறையீடு செய்ய முடியும் என்று கருதுகின்றனர்.
# மோனா ஹென்ஸ்மேன்

**மோனா ஹென்ஸ்மேன்** (பிறப்பு: *மோனா மிட்டர்*, 25 ஆகத்து 1899 - 5 திசம்பர் 1991), என்பவர் ஒரு இந்திய கல்வியாளர், பெண்ணியவாதி, அரசியல்வாதி ஆவார். இவர் முன்னாள் நாடாளுமன்ற உறுப்பினர் ஆவார். இவர் இந்தியப் நாடாளுமன்றத்தின் மேலவையான மாநிலங்களவைக்கு தமிழ்நாடிலிருந்து இந்திய தேசிய காங்கிரசு சார்பில் தேர்ந்தெடுக்கப்பட்டார். இந்திய நாடாளுமன்றத்தில் முதல் பெண் கொறடா இவர் ஆவார். இவர் 1953 முதல் 1960 வரை எத்திராஜ் மகளிர் கல்லூரியின் முதல்வராக இருந்தார்.
# மோனா ஹென்ஸ்மேன்

## ஆரம்பகால வாழ்க்கை மற்றும் கல்வி

மோனா மிட்டர் 1899 ஆம் ஆண்டில் பரம்பூரில் ஆர். கே. மிட்டர் மற்றும் பெனோடினி போஸ் மிட்டரின் மகளாகப் பிறந்தார். இவரது தந்தை ஒரு அறுவை சிகிச்சை நிபுணர் மற்றும் இராணுவத்தில் லெப்டினன்ட் கர்னலாக இருந்தவர். இவர் இந்தியாவில் உதகமண்டலத்தில் உள்ள செயின்ட் ஹில்டாவில் பயின்றார், பின்னர் இவர் பெட்ஃபோர்ட் மகளிர் பள்ளியிலும் லண்டனில் உள்ள வெஸ்ட்ஃபீல்ட் கல்லூரியிலும் தனது கல்வியைத் தொடர்ந்தார். இவர் மொழி மற்றும் இலக்கியத்தில் இளங்கலை பட்டம் பெற்றார். 1962 ஆம் ஆண்டில், ஆஸ்திரேலிய பல்கலைக்கழக மகளிர் கூட்டமைப்பின் இரண்டாண்டு மாநாட்டில், இந்திய பல்கலைக்கழக மகளிர் கூட்டமைப்பின் முன்னாள் தலைவராக கலந்து கொண்டார்.  
ஹென்ஸ்மேன் குறிப்பாக கிறிஸ்தவ பெண்களுக்கு ஆதரவளிப்பதில் அக்கறை காட்டினார். 1929 ஆம் ஆண்டில் இவர் சென்னையில் இளம் கிறிஸ்தவ பெண்கள் சங்கத்தின் முதல் இந்தியத் தலைவராக நியமிக்கப்பட்டார். 1937 இல், இவர் உலக இளம் கிறிஸ்தவ பெண்கள் சங்கத்தின் துணைத் தலைவராக இருந்தார். கல்கத்தா (1936) மற்றும் எடின்பர்க் (1938) ஆகியவற்றில் நடந்த சர்வதேச பெண்கள் கவுன்சில் கூட்டங்களில் கலந்து கொண்டார். இவர் திட்டக் குழுக்களில் ஒன்றை வழிநடத்தினார் மேலும் 1938 இல் தம்பரத்தில் நடந்த உலக சமயப் பரப்பாளர் மாநாட்டிற்கு பிரதிநிதியாக சென்றார்.  
ஹென்ஸ்மேன் மதராசில் சமாதான நீதவானாக இருந்தார் மேலும் இந்திய நாடாளுமன்ற உறுப்பினராக இருந்தார், மாநிலங்களவையில் மதராஸ் மாநிலத்தின் சார்பாக இந்திய தேசிய காங்கிரஸ் சர்பில் மாநிலங்களவைக்கு அனுப்பப்பட்டார். இவர் இந்திய நாடாளுமன்றத்தில் முதல் பெண் கொறடா ஆவார். இவர் ஐக்கிய நாடுகள் அவையில் இந்திய பிரதிநிதியாக சென்றார்.  
1937 ஆம் ஆண்டில், ஹென்ஸ்மேன் பிரித்தானிய பேரரசின் ஆணை (MBE) உறுப்பினராக்கப்பட்டார்.
# மோனா ஹென்ஸ்மேன்

## தனிப்பட்ட வாழ்க்கை

மோனா மிட்டர் யாழ்ப்பாண தமிழ் வம்சாவளியைச் சேர்ந்த மருத்துவர் ஹென்றி எஸ். ஹென்ஸ்மானை மணந்தார். இவர்களுக்கு ராஜ்குமார், பெனோடினி என்ற இரண்டு பிள்ளைகள் இருந்தனர். மோனா மிட்டர் 1991 இல், 92 வயதில், சென்னையில் இறந்தார்.
# சையத் அப்துல் லத்தீப்

**சையத் அப்துல் லத்தீப்** (*Syed Abdul Latif*) ஓர் இந்திய எழுத்தாளராவார். ஆங்கில இலக்கியத்திற்கு இவர் பங்களித்தார். இந்தோ-மத்தியகிழக்கு பண்பாட்டு ஆய்வுகள் மற்றும் ஐதராபாத்தில் அமைந்திருந்த இசுலாமிய ஆய்வுகள் கல்விக்கூடத்தின் தலைவராக இருந்தார். இசுலாமிய கலாச்சாரம் மற்றும் உருது இலக்கியம் பற்றிய பல புத்தகங்களை இவர் எழுதியுள்ளார். தி மைண்ட் அல்-குர்ஆன் பில்ட்சு, குர்ஆனின் அடிப்படைக் கருத்துக்கள், குர்ஆனின் தொடக்க அத்தியாயம், மற்றும் இந்தியாவின் கலாச்சார வரலாற்றின் காலக்கோடு போன்றவையும் இவரது படைப்புகளில் அடங்கும். இந்திய அரசாங்கம் 1970 ஆம் ஆண்டு சையத் லத்தீப்புக்கு நாட்டின் மூன்றாவது உயர்ந்த விருதான பத்மபூசண் விருதை வழங்கி சிறப்பித்தது. இவருக்கு மரியாதை செலுத்தும் குரானிய மற்றும் பிற பண்பாட்டு ஆய்ய்வுகளுக்கான சையத் அப்துல் லத்தீப் அறக்கட்டளை இசுலாமிய கலாச்சாரம் குறித்த பல புத்தகங்களை வெளியிட்டுள்ளது.
# அசோக் குமார் சர்க்கார்

**அசோக் குமார் சர்க்கார்** (*Ashok Kumar Sarkar*) வங்காள மொழியில் வெளிவரும் ஆனந்த பசார் பத்திரிகா என்ற தினசரி பத்திரிகையின் மூத்த ஆசிரியராகவும், ஆனந்த பசார் பத்திரிகா குழுமத்தின் உரிமையாளரும் ஆவார். 1912 ஆம் ஆண்டு அக்டோபர் மாதம் 7 ஆம் தேதி இவர் பிறந்தார்.
# அசோக் குமார் சர்க்கார்

## வாழ்க்கைக் குறிப்பு

அசோக் குமார் சர்க்கார் ஒரு வங்காளி இந்து குடும்பத்தில் பிரபுல்லா குமார் சர்க்கார் மற்றும் நிர்சாரினி சர்க்கார் தம்பதியருக்கு ஒரே குழந்தையாகப் பிறந்தார். கொல்கத்தா பல்கலைக்கழகத்துடன் இணைக்கப்பட்ட இசுகாட்டிசு பேராலயக் கல்லூரியில் பட்டம் பெற்றார். 1957 ஆம் ஆண்டு அசோக் குமார் தேசு இலக்கியப் பத்திரிகையில் ஆசிரியராகவும் ஆனந்த பசார் பத்திரிகா குழுமத்தின் இயக்குனராகவும் பொறுப்பேற்றார். 1958 ஆம் ஆண்டு பிரபுல்லா குமார் சர்க்கார் இறந்தவுடன் இவர் ஆனந்தபசார் பத்ரிகாவின் இரண்டாவது தலைமை ஆசிரியரானார். செய்தித்தாள்களில் ஆஃப்செட் எனப்படும் மாற்று அச்சு முறையை முதலில் தொடங்கியவர்களில் இவரும் ஒருவராவார். 1778 ஆம் ஆண்டு நதானியேல் பிராசி ஆல்கெட்டு என்பவர் முதல் வங்காள இலக்கணத்தை வெளியிட்ட 200 ஆண்டு நிறைவை முன்னிட்டு 1978 ஆம் ஆண்டில் வங்காள அச்சிடுதல் குறித்த ஒரு கண்காட்சியை அசோக் குமார் சர்க்கார் ஏற்பாடு செய்தார்.  
1983 ஆம் ஆண்டு பிப்ரவரி மாதம் 17 ஆம் தேதி அசோக் குமார் இறந்தார்.
# உரோசு பவுல் துடுப்பாட்ட அரங்கம்

**உரோசு பவுல்** (Rose Bowl) என்பது ஓர் துடுப்பாட்ட அரங்கு ஆகும். இந்த அரங்கானது சவுத்தாம்ப்டன் நகரில் இங்கிலாந்தில் அமைந்துள்ளது. 2001 முதல் இங்கு துடுப்பாட்ட போட்டிகள் நடைபெற்று வருகிறது.